**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LEIDIMO PADALINTI NEKILNOJAMĄJĮ DAIKTĄ – ROKADINĮ KELIĄ Į ATSKIRUS NEKILNOJAMUOSIUS DAIKTUS**

2018 m. rugsėjo 5 d. Nr. 34-1434

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos nekilnojamojo turto kadastro įstatymo 7 straipsnio 1 dalies 2 punktu, Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 18 punktu bei atsižvelgdama į Lietuvos automobilių kelių direkcijos prie Susisiekimo ministerijos 2018-05-02 raštą Nr. 2E-1325 „Dėl nekilnojamojo daikto išregistravimo“ ir į 2018-08-17 raštą Nr. 2E-2942 „Dėl nekilnojamojo daikto išregistravimo“, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai teisės aktų nustatyta tvarka Lazdijų rajono savivaldybei nuosavybės teise priklausantį rokadinį kelią (unikalus Nr. 4400-0923-8736) (vietinės reikšmės kelią Nr. LZ0043 Filicijanavas–Janaslavas), esantį Lazdijų r. sav., padalinti į 2 atskirus nekilnojamojo turto kadastro objektus: į kelią Nr. LZ0043 Filicijanavas–Janaslavas ir kelią Nr. 2511 Lazdijai–Galiniai pagal schemą. (Inžinerinio statinio, unikalus Nr. 4400-0923-8736, (kelio) padalinimo į du naujus nekilnojamojo turto kadastro objektus (inžinerinius statinius) schema pridedama.)
2. Įpareigoti Lazdijų rajono savivaldybės administracijos direktorių pasirašyti su rokadinio kelio (unikalus Nr. 4400-0923-8736) padalijimu susijusius dokumentus.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

J. Galvanauskienė

2018-08-24

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL LEIDIMO PADALINTI NEKILNOJAMĄJĮ DAIKTĄ – ROKADINĮ KELIĄ Į ATSKIRUS NEKILNOJAMUOSIUS DAIKTUS“**
2. **AIŠKINAMASIS RAŠTAS**

2018 m. birželio 22 d.

1. Lazdijų rajono savivaldybės tarybos sprendimo „Dėl leidimo padalinti nekilnojamąjį daiktą – rokadinį kelią į atskirus nekilnojamuosius daiktus“ projektas parengtas vadovaujantis Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos nekilnojamojo turto kadastro įstatymo 7 straipsnio 1 dalies 2 punktu, Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 18 punktu bei atsižvelgiant į Lietuvos automobilių kelių direkcijos prie Susisiekimo ministerijos 2018-05-02 raštą Nr. 2E-1325 „Dėl nekilnojamojo daikto išregistravimo“ ir į 2018-08-17 raštą Nr. 2E-2942 „Dėl nekilnojamojo daikto išregistravimo“.

 Lietuvos automobilių kelių direkcijos prie Susisiekimo ministerijos 2018-05-02 raštu Nr. 2E-1325 „Dėl nekilnojamojo daikto išregistravimo“ ir 2018-08-17 raštu Nr. 2E-2942 „Dėl nekilnojamojo daikto išregistravimo“ kreipėsi į Lazdijų rajono savivaldybę informuodama, kad Lazdijų rajono savivaldybei nuosavybės teise priklausančio rokadinio kelio (unikalus Nr. 4400-0923-8736) dalis sutampa su Lietuvos Respublikos pasienyje esančiu valstybinės reikšmės keliu Nr. 2511 Lazdijai –Galiniai. Vadovaujantis Kelių įstatymo 4 str. 2 d. ir 10 str. 2 d., *valstybinės reikšmės keliai ir jiems priskirta žemė* ***išimtine nuosavybės teise*** priklauso valstybei. Juos turto patikėjimo teise valdo, naudoja ir jais disponuoja Lietuvos automobilių kelių direkcija prie Susisiekimo ministerijos (toliau – Kelių direkcija). Vadovaujantis LR strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo 3 straipsnio 2 ir 5 dalimis, valstybinės reikšmės keliai, nurodyti valstybinės reikšmės automobilių kelių sąraše, patvirtintame Lietuvos Respublikos Vyriausybės 1999 m. birželio 9 d. nutarimu Nr. 757 „Dėl valstybinės reikšmės automobilių kelių sąrašo patvirtinimo“, yra ***strateginę reikšmę nacionaliniam saugumui turintys ir valstybei nuosavybės teise priklausantys įrenginiai.*** Lietuvos automobilių kelių direkcijos prie Susisiekimo ministerijos paprašė imtis priemonių, kad su keliu Nr. 2511 sutampanti rokadinio kelio dalis būtų išregistruota iš NTR.

 ***Šio sprendimo projekto tikslas*** – Leisti Lazdijų rajono savivaldybės administracijai teisės aktų nustatyta tvarka Lazdijų rajono savivaldybei nuosavybės teise priklausantį rokadinį kelią (unikalus Nr. 4400-0923-8736) (vietinės reikšmės kelią Nr. LZ0043 Filicijanavas-Janaslavas), esantį Lazdijų r. sav., padalinti į 2 atskirus nekilnojamojo turto kadastro objektus į kelią Nr. LZ0043 Filicijanavas–Janaslavas ir kelią Nr. 2511 Lazdijai-Galiniai pagal schemą (Inžinerinio statinio, unikalus Nr. 4400-0923-8736 (kelias) padalinimo į du naujus nekilnojamojo turto kadastro objektus (inžinerinius statinius), schema pridedama). Įpareigoti Lazdijų rajono savivaldybės administracijos direktorių pasirašyti su rokadinio kelio (unikalus Nr. 4400-0923-8736) padalijimu susijusius dokumentus.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

  ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės. ***Rengiant projektą gauti specialistų vertinimai ir išvados -*** dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė